b"\n_START_ARTICLE_\nArae Philaenortum\n_START_PARAGRAPH_\nArae Philaenortum fou el lloc que marcava la divisi\xc3\xb3 entre Cartago i Cirenaica i m\xc3\xa9s tard entre Tripolitana i Cirenaica._NEWLINE_El seu nom ve d'una hist\xc3\xb2ria escrita per Sal\xc2\xb7lusti, que explica que els grecs de Cirene i els cartaginesos estaven en guerra a la zona del golf de Sirte que era el l\xc3\xadmit poc prec\xc3\xads entre ambd\xc3\xb3s estats. Es va decidir que la frontera es fixaria al lloc on es trobessin uns atletes que sortirien al mateix temps de Cartago i de Cirene. Els atletes cartaginesos van rec\xc3\xb3rrer m\xc3\xa9s tram i el punt es va fixar a Arae Philaenortum. La difer\xc3\xa8ncia entre la dist\xc3\xa0ncia de cada ciutat \xc3\xa9s tan gran (uns 8 dies per un atleta) que \xc3\xa9s impossible que la hist\xc3\xb2ria fos ver\xc3\xaddica. Els grecs van decidir morir per no tornar sense honor per\xc3\xb2 no van recon\xc3\xa8ixer el l\xc3\xadmit fins que algun cartagin\xc3\xa8s mor\xc3\xads tamb\xc3\xa9 al lloc i Cartago va enviar a dos germans, el Philaeni, que van acceptar ser enterrats all\xc3\xad en vida per amor a la p\xc3\xa0tria. Per mor del seu heroisme se'ls va aixecar monuments anomenats altars; la hist\xc3\xb2ria possiblement \xc3\xa9s una invenci\xc3\xb3 per explicar l'origen dels t\xc3\xbamuls d'enterrament del neol\xc3\xadtic._NEWLINE_El lloc era ocupat per la tribu dels Banadedaris i era no lluny de l'actual Mukhtar (una mica a l'oest)"